दिव्यांका त्रिपाठी की शादी की तैयारियों की खबरों के मद्देनजर पूरा मीडिया शादी के पहले की तस्वीरों से भरा हुआ है. चर्चा ये भी है कि इस खूबसूरत दुल्हन ने शादी से पहले की तस्वीरों को भव्य बनाने का फैसला किया है जैसा बाॅलीवुड अभिनेत्री बिपाशा बसु और करण सिंह ग्रोवर ने अपनी शादी के दौरान हाल ही में किया था. दिव्यांका के एक करीबी सूत्र ने बताया, ‘‘दिव्यांका त्रिपाठी शादी से पहले का उनका फोटोशूट देखकर बेहद प्रभावित थीं. तभी से उन्होंने सोच लिया था कि उन्हें भी बिपाशा-करण जैसा ही फोटोशूट करवाना है. इसके बाद वह वेडिंग स्टोरीमेकर्स के संपर्क में आईं और शूट पूरा हुआ.’’